
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρ, 1108105/7867/0010 (1) 

Αναγκαστική απαλλοτρίωση έκτασης για την ανέγερση διδακτηρίου του 
17ου Νηπιαγωγείου Καλαμαριάς. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Την 189/29.6.89 απόφαση του Διοικητικού Συμβουλίου του Νο¬ 
μαρχιακού Ταμείου Θεσσαλονίκης. 

4. Το από 17.1.86 πρακτικό καταλληλότητας της απαλλοτριούμε- 
νης έκτασης, που καταρτίστηκε από την κατά Νόμο Επιτροπή. 

5. Τη Δ.Π./ΠΜ/34120/11.8.87 απόφαση του Νομάρχη Θεσσα¬ 
λονίκης (ΦΕΚ 869/10.9.87) τ.Δ') σχετικά με τροποποίηση του ρυμο¬ 
τομικού σχεδίου του Δήμου Καλαμαριάς, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την ανέγερση διδακτηρίου του 17ου Νη¬ 
πιαγωγείου Καλαμαριάς, έκτασης συνολικού εμβαδού 1247μ 2 που βρί¬ 
σκεται στην περιοχή του Δήμου Καλαμαριάς μεταξύ των οδών Βουλγα- 
ροκτόνου και Φώκαιας και φαίνεται με στοιχεία Α - Β - Γ - Δ - Α στο από 
10.7.89 και με κλίμακα 1:500 κτηματολογικό διάγραμμα - πίνακα 


του Τοπογράφου Μηχανικού, Νικ. Ροΐδη, που έχει θεωρήσει ο Διευθυ¬ 
ντής Τεχνικών Υπηρεσιών Ν. Θεσσαλονίκης Χρήστος Γεωργανόπουλος 
στις 10.7.89. ; ’ 

Στην έκταση που απαλλοτριώνεται προβάλλει δικαιώματα κυριότη¬ 
τας ο Ιωάννης Δεδεόγλου. 

Η απαλλοτρίωση κηρύσσεται υπέρ του Νομαρχιακού Ταμείου Θεσ¬ 
σαλονίκης καί με δαπάνη του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 1989 

ΟΙ ΥΠΟΥΡΓΟΙ " · : · " 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΣΑΜΑΡΑΣ ΒΑΣ. ΚΟΝΤΟΠΑΝΝΟΠΟΥΛΟΣ 

-♦- 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Φ/80/42525 ; * (2) 

Ειδοποίηση παρακατάθεσης αποζημίωσης από αναγκαστική απαλλο¬ 
τρίωση ακινήτου, στη Σικυώνα για λόγους αρχαιολογικούς. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» ΦΕΚ 137 Α/26.7.85. . . . 

2. Το αριθ. 941/15.10.77 (ΦΕΚ 320 Α/17.10.77) Προεδρικό 
Διάταγμα «περί Οργανισμού του Υπουργείου Πολιτισμού. 

3. Την αριθ. Ο-Ε/Φ.09/32530/8.8.86 (ΦΕΚ 548/12.8.86/τ. 
Β’) απόφασης της Υπουργού Πολιτισμού για την μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή Υπουργού» 
στον Γενικό Γραμματέα, στον Ειδικό Γραμματέα Διοικητικού Τομέα 
Πολιτιστικής Κληρονομιάς, και στους Προϊσταμένους Διευθύνσεως 
Τμημάτων και Γραφείων της Κεντρικής Υπηρεσίας του ΥΠΠΟ. 

4. Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε δυνάμει της αριθμ. π.5923/1570/ 
16.9.87 (ΦΕΚ 946/Δ/1987) για αρχαιολογικούς σκοπούς στη Σικυ¬ 
ώνα. 

β) Έχουν εγγράψει υποθήκη ή έχουν επιβάλλει κατάσχεση ή με 
οποιοδήποτε τρόπο διεκδικούν το ακίνητο που απαλλοτριώθηκε ότι η 
αποζημίωση που καθόρισε το Μονομελές Πρωτοδικείο με την απόφαση 
του αριθμ. 343/1988 για το ακίνητο και για τα υπερκείμενα αυτού 
όπως αυτά φαίνονται στο κτηματολογικό διάγραμμα που συνοδεύει την 
απόφαση απαλλοτρίωσης και το σχετικό κτηματολογικό πίνακα έχει 
. κατατεθεί στο Ταμείο Παρακαταθηκών και Δανείων (Κεντρική Υπηρε¬ 
σία) και έχει εκδοθεΐ γραμμάτιο συστάσεως παρακαταθήκης αριθμ. 
365/28.7.89 για 2.718.400 (δύο εκατομμύρια, επτακόσιες δέκα 
οκτώ χιλιάδες τετρακόσιες δραχμές). 

γ) Η αποζημίωση αυτή είναι αποδοτέα στους δικαιούχους που θα 
αναγνωριαθούν σύμφωνα με το Νόμο. 

8) Η παρούσα ανακοίνωση να δημοσιευθεί στην Εφημερίδα της Κυβεο- 
νήσεως. 

Αθήνα, 2 Οκτωβρίου 1988 

Με εντολή Νομάρχη 
Η Προϊστάμενη 
ΙΦ. ΠΑΝΑΓΟΠΟΤΛΟΪ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Ρεθύμνου Ν. 

Ρεθύμνης. 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979. «περί καθορισμού 
ανώτατου ορίου συντελεστού δομήσεως κ.λ.π.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
980/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμέτων 
μεταφοράς συντελεστού δομήσεως κατά τον Ν. 880/1979 (Α’ 154), 
όπως τροποποιήθηκε με το υπ’ αριθμ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συοτάσεως Τποουργείου Χωροταξίας, Οικισμού και Περιβάλλοντος» 
(Α' 57). 

5. Τις διατάξεις της παρ. 1 (περ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Τις από 29.3.1989 (αρ. πρωτ. 19053) και από 4.4.1989 (αρ. 
πρωτ. 19092/1989) αιτήσεις των Β. Ανδρεαδάκη, Στ. Κωστάκη, Γ. 
Λιοδάκη και Ν. Σαραντινού και Ιωάννου Λαμπροπούλου αντίστοιχα. 

7. Την υπ’ αριθμ. 235/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθμ. 40386/28.7.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 18.8.1988 Π.Δ/γμα (Δ’ 628) από 
βαρυνόμενο ακίνητο που βρίσκεται εντός του ρυμοτομικού σχεδίου Αθη¬ 
νών και ειδικότερα μεταξύ των οδών Λουΐζης Ριανκούρ, Πάγκα, Γερου- 


λάνου και Αασκαρίδου, ιδιοκτησίας Ιωάννου Ααμπρόπουλου και Σωτη¬ 
ρίου Μπάρλα και για το οποίο έχει εκδοθεί και ο υπ’ αριθ. 498/1988 
σχετικός τίτλος δικαιώματος μεταφοράς συντελεστή δόμησης, σε άλλο 
ακίνητο (ωφελούμενο), που βρίσκεται εντός του ρυμοτομικού σχεδίου 
Δήμου Ρεθύμνου Ν. Ρεθύμνης και ειδικότερα στη συμβολή της Λεωφό¬ 
ρου Κουντουριώτου και της οδού Β. Ουγκώ φερομένου ως ιδιοκτησία Β. 
Ανδρεαδάκη, Στ. Κωστάκη, Γ. Λιοδάκη και Ν. Σαραντινού, όπως το 
ωφελούμενο ακίνητο φαίνεται με στοιχεία ΑΒΓΔΕΖΑ στο σχετικό πρω¬ 
τότυπο διάγραμμα σε κλίμακα 1:100 που θεωρήθηκε από τον Προϊστά¬ 
μενο της Δ/ναης Τοπογραφικών Εφαρμογών με την υπ’ αριθ. 65704/ 
1989 πράξη του και που συνοπτικό του αντίτυπο δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελεί 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης, βάσει των ισχυόντων 
στην περιοχή όρων δόμησης 70,02 τ.μ., που αντιστοιχεί σε 90,0216 
τ.μ. (87 τ.μ. από ορόφους και 3,0216 τ.μ. από ισόγειο) του βαρυνομέ- 
νου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 206,68 τ.μ. 

β) Ποσοστό κάλυψης: 70%. 

γ) Συντελεστής δόμησης: 2,14. 

δ) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ, αριθ; 65704/1989 πράξη του και που συνοπτικό του αντίτυπο δη- 
μοσιεύθηκε με το παρόν διάταγμα. 

Άρθρο 2 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης σε αντικατάσταση του υπ’ αριθ. 498/1988, στο όνομα 
Ιωάννου Ααμπρόπουλου, για το υπολειπόμενο και μη χρησιμοποιηθέν 
εμβαδόν 17,9784 τ.μ. [108 τ.μ. - (87+3,0216)= 17,9784 τ.μ.] από 
ισόγειο. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 4 Οκτωβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΣΩΤΗΡΗΣ ΚΟΥΒΕΛΑΣ 

